JUMAL KÕNELEB
Tere ja tere tulemast vaatama saadet "Jumal kõneleb".
Tänagi on meie teema sama,
millest oleme rääkinud mitmes varasemas saateosas.
Räägime Taevariigist.
See on tõeliselt lohutav ja julgustav sõnum.
Me ei räägi riigist, mis alles tuleb või on kusagil kaugel,
vaid Kuningriigist, mis on meie keskel.
Kuningriigist, kuhu me kuulume.
Tahan julgustada sind vaatama ka eelmisi saateosasid,
kui sa pole neid veel näinud,
sest me jätkame sealt ja räägime edasi samal teemal.
Miks me sellest räägime?
Sest Jeesus ütles otse: "Minge ja rääkige Jumalariigist."
- Kuulutage Jumalariiki.
Ta ütles, et Taevariik on sisemiselt meie sees.
Ta ütles, et see on aare.
Põllu sisse peidetud varanduse sarnane,
mis on leidja jaoks nii väärtuslik, et selle kõrval kahvatub kõik muu.
Ta ütleb, et otsiksime esmalt Jumala riiki ja Tema õigust,
siis antakse meile ka kõike muud. - Aamen.
Kelle riik see siis on? Kellele see Kuningriik kuulub?
Esimese asjana on hea mõista, et see on Jumala Kuningriik.
Me palume "Meie Isa palve" lõpus:
"Sest Sinu päralt on riik ja vägi ja au igavesti."
See on Tema kuningriik, mitte meie oma.
Ja juba see on imeliselt tore.
Tema on kuningas ja ülemus.
Tema on suur ja võimas.
Tema on rikas ja Tal on plaanid.
Tema on Jumal, mitte mina.
Lääne inimestele ja kindlasti ka teistele,
on see suur muutus.
Sellest päevast peale, ku Aadam astus paradisist välja,
pidi ta ise olema suur kuningas, ise ehitama ja mõtlema,
ise kõike üksinda otsustama.
Me oleme harjunud sellise eluga.
Meil aga on mõtteviis armastavast Isast,
kes on Kuningas, kes on suurem, kes on autoriteet.
Tema autoriteedi all ma võin lõõgastuda.
Ma võin loota hea Kuninga peale.
See toob kaasa lõõgastuse ja puhkuse kogu meie ellu.
Taanieli 7:14 räägib samast asjast:
"Ja temale anti valitsus ja au ning kuningriik;
ja kõik rahvad, suguvõsad ja keeled teenisid teda.
Tema valitsus on igavene valitsus, mis ei lakka,
ja tema kuningriik ei hukku."
Jumala riik ei ole demokraatia.
Kui sul on vaimulik kutsumus või oled kaasas koguduse töös,
siis on tähtis mõista,
et me ei saa ehitada Jumalariiki omast jõust.
Me ei saa isegi otsustada, kuidas seda üles ehitatada,
sest see on Tema Kuningriik.
Asi pole selles, et meie lepime omavahel kokku,
kuidas ja mida Jumal tahab teha,
vaid meie ülesanne on see, mida Joy juba mainis:
otsida Tema riiki.
See on kuningriik, mitte demokraatia.
Jumal ütleb, mis on õige ja mis vale. Jumal otsustab, mis on Tema tahe.
See on alati palju parem, kui meie oma tahtmine.
2. Moosese 15:18: "Issand on kuningas ikka ja igavesti!”
Psalm 24:8: "Kes on see aukuningas?
See on Issand, tugev ja vägev Issand, vägev sõjas."
Psalm 24:10: "Kes on see aukuningas?
Issand Sebaot, see on aukuningas!"
Loen veel ka Psalmi 47:8:
"Sest Jumal on kogu ilmamaa kuningas.
Laulge temale kiituslaulu!"
Need sõnad tähendavad mulle nii palju,
sest need vabastavad ise kuningaks olemisest.
See on nii suur ja vägev asi.
Vabanemine enda valest võimust on imeline.
Mul on nüüd Kuningas ja ma olen Kuninga oma.
Psalm 47:9:
"Jumal on kuningas rahvaste üle, Jumal istub oma pühal aujärjel."
Psalm 93:1: "Issand on kuningas! Ülevusega on ta riietunud.
Issand on riietunud, ta on vöötunud võimusega;
ka on ta kinnitanud maailma, et see ei kõiguks."
Kui Tema saab olla Kuningas meie elus,
siis me ei kõigu.
"Ka on ta kinnitanud maailma, et see ei kõiguks."
Hea Kuninga alluvuses on imeline ja vägev olla.
Meie Kuningas on amastus. Ta ei ole mõni halb kuningas.
Ta on valgus ja Temas ei ole mingit pimedust.
Ta on armastus.
Temas me leidsime hea Kuninga,
kellele ma annan ma hea meelega juhtimise üle.
Tahan julgustada igaühte, kes on tegev vaimulikus töös
nagu ka meie oleme.
Vaimulik töö võib muutuda mõnikord väga raskeks.
Eriti, kui üritame ise Jumalariiki üles ehitada.
Me oleme seda õppides oma vitsad kätte saanud.
Meil on sellega kogemusi küll.
Alati võib ju üritada, aga see muutub väga raskeks.
Nii tahangi kuulutada,
et meie ülesanne ei ole Jumalariigi ehitamine,
vaid meie asi on otsida Teda ja Tema tahet.
Tal on juba plaan valmis.
Tal oli plaan valmis meie kristliku lasteaia ja kooli jaoks.
Ta ei mõelnud seda kunagi nii,
et peaksime ehitama ja kandma seda oma jõust.
Peame vaid otsima Teda ja Tema tahet
ning tegema Talle ruumi.
Tahan julgustada sind, kes sa oled vaimulik töötegija:
ära kanna ise seda koormat - ei kogudust, ega midagi muud,
vaid otsi Jumalat ja Tema tahet.
Ta tahab rääkida ka sulle.
Ta tahab näidata, milline on Tema tee ja Tema plaan.
Ja siis ka asjad õnnestuvad, aga selles ei saa teha kompromisse.
Meie nägemus kooli ja lasteaia jaoks on Johannese 15:12.
Armastus on kõige tähtsam. Armastage üksteist.
Me ei kaldu sellest kõrvale ja see nägemus ei muutu.
Jumala tahe on ja püsib samana. See on kindel kaitse.
- See on tore, et räägid sellest praegu.
See on sõnum meie kõikide jaoks, kes püüame teha Jumalariigi tööd.
On väga tähtis kuulda seda.
Mind väga julgustab see,
et sina direktorina ja kogu Agape Keskuse juhina,
kelleks sa oled olnud juba 20 aastat,
et ka sina palud juhatust ja tarkust Issandalt.
Issand ütleb Janile alati ja Ta ütles seda juba päris alguses,
mille Jan on pannud ka kirja meie kantselei seina peale.
Mida Issand sulle ütles? See on nii tore.
Mida Issand ütleb, kui laseme Tal olla Kuningas?
See nõuanne on nii kasulik me jaoks.
- See koorem on kerge ja see ike on hea.
Mida Ta siis ütles? Ütle!
Ta toob mind alati selle juurde tagasi,
mida Ta mulle esimesel tööpäeval ütles.
Siis, kui muretsesin ruumide, rahaasjade ja õpilaste pärast.
Muretsesid ka, kas ise oskad-suudad ja kõige muu pärastki.
Issand ütles:
"Püsi, Jan, mu armastuses ja armasta mu lapsi."
"Püsi minu armastuses ja armasta mu lapsi."
Lihtsalt püsi minu armastuses.
Võta see armastus vastu ja armasta minu lapsi.
Ja siis ütles Ta veel, et sellest piisab.
See nägemus on olnud sama kõik need 20 aastat.
Pidevalt. Ta ütleb igas katsumuses ja kõikide raskuste keskel nii.
Ta annab sama nõuande:
"Püsi minu armastuses ja armasta mu lapsi."
Ja kui seda teen, on mul hea päev.
Eks kõige keskel tekib ikka muremõtteid -
oleks vaja seda ja teist ja uusi ruume.
Kuidas õpetajate palkadega saab...
Muretsen kõigi selliste asjade pärast.
Ja samas on need kõik sellised asjad, mida mina ei või lahendada
ja Issand ei taha, et ma neid ise kannaksin.
Kui aga püsin Tema armastuses ja armastan lapsi,
siis antakse mulle ka kõike muud.
Ja see ongi Jumalariigi otsimine.
Otsime Teda ja Tema tahet ning püsime selles.
See on alati õnnetoov tahe - need plaanid teevad õnnelikuks.
See on alati kerge ike.
See on meile alati ka sobiv, mitte mingi maailma vallutamine.
Ei pea rabelema lihalikus jõus ja põlema magamatuna läbi.
Ei pea öösiti olema muretsemise pärast magamata.
Ei pea olema kogu aeg halvas tujus ja vihane juht,
kes süüdistab teisi, et nad pole teinud piisavalt.
Vaid sa oled rõõmus ja heas tujus,
süües keset katsumusi kooki ja juues teed.
Ja mängin koos lastega.
Kuid seegi on selline asi, milles ei saa püsida ilma Issandata.
Me läheme muidu kiiresti oma jõu peale tagasi,
kui me ei ela Issandale lähedal.
Ma vajan Teda igal päeval ka selleks, et püsida Tema armastuses.
- Muidu sa langed jälle murede koorma ja ikke alla.
Seda me teeme kõik. - Momentaalselt.
Kui hakkame elama murede all ja hakkame ponnistama ja üritama,
siis kaotame rõõmu, vabaduse ja kõik muu.
Sa muutud siis ebameeldivaks direktoriks.
Ka seda tuleb vahel ette.
See vaatenurk, et tegemist on Tema Kuningriigiga,
asetab meid õigele positsioonile ja teeb meid ka alandlikeks.
Me oleme vaid osa Tema Kuningriigist, mis kuulub Talle.
Me võime alistuda Tema tahtele, otsida Tema tahet
ning olla tänulik selle eest,
et see tõesti on Tema Kunigriik, mitte meie oma.
See on imeline Kuningriik! See on Tema kuningriik.
Seejärel ütles Issand Luuka 12:32 nii:
"Ära karda, sa pisike karjake,
sest teie Isal on hea meel anda teile kuningriik!"
Heebrealastele 12:28:
"Olgem siis tänulikud, et me saame kuningriigi, mis ei kõigu,
ja teenigem seepärast Jumalat talle meelepäraselt
allaheitlikkuse ja aukartusega;"
Me saame kuningriigi, mis ei kõigu.
Meie saame.
Peame siis meeles, et Jumalariik on sisemiselt meie sees.
Jeesuses.
Ta ütles ka seda, et maja, mis on ehitatud Kristus-kalju peale,
see püsib ega kõigu. See kalju ei kõigu.
Me saame midagi, mis on kõikumatu.
See kuningriik ei kõigu.
Me teame, et see maailm kõigub pidevalt.
Maailm kõigub,
aga meile on antud kõikumatu kuningriik.
Igavene Kuningriik, mis püsib.
See oli Jeesuse üks tähtsamaid ülesandeid.
Tuua meile tagasi see Kuningriik,
mille Aadam kaotas ja andis vaenlasele.
Jeesus lunastas selle endale tagasi ja andis siis meile.
Kuningriik kuulub taas meile ja me oleme osa Tema Kuningriigist.
Kuningriik on tagasi maa peal, sest see on sisemiselt meie sees.
Jakoobuse 2:5 ütleb: "Kuulge, mu armsad vennad,
eks ole Jumal selle maailma vaesed
valinud saama usu läbi rikasteks ja pärima kuningriiki,
mille ta on tõotanud neile, kes teda armastavad?"
Me oleme pärinud terve Kuningriigi.
See on Jumala Kuningriik, aga see on antud meile.
Neile, kes usuvad sellesse.
Need, kes maailma silmis on vaesed ja piisavalt hullud, et uskuda.
Uskuda lapse kombel sellist imelist rõõmusõnumit.
Matteuse 25:34: "Siis ütleb kuningas oma paremal käel olijatele:
Tulge siia, minu Isa õnnistatud, pärige kuningriik,
mis teile on valmistatud maailma rajamisest peale!"
Tulge, minu Isa õnnistatud! Tule, minu isa poolt õnnistatu!
Päri see kuningriik, mis on sinu jaoks valmistatud
maailma rajamisest saadik.
See on see, kuhu me kõiki täna kutsume.
Astuma sisse Jumalariiki ja pärima selle nüüd enesele.
Mitte lihtsalt ootama.
Muidugi, Piibel räägib siin viimsest kohtupäevast
ja aegadest, mida saame kunagi konkreetselt näha.
Me saame selle kuningriigi siis konkreetsel kujul,
aga see kuulub meile juba praegu.
Piibel ütleb, et meid on juba tõstetud välja pimedusest
ja asetatud Tema armsa Poja kuningriiki.
Me võime saada selle endale ja uskuda sellesse juba nüüd.
Võime oma elu koha uskuda, et kuulume Jumala Kuningriiki.
Jumalariik on sisemiselt minu sees, Issand on Kuningas, kes valitseb
millised iganes ka olukorrad poleks.
Issanda Kuningriik valitseb ja mul ei ole midagi häda.
Ma ei kuulu sellesse maailma, kus Jeesus mind vahel lohutab.
Ma ei ole sellest maailmast, vaid ma kuulun Jumala Kuningriiki.
Ma olen Tema riigi kodanik ja Tema hoolitseb minu eest.
Tahame julgustada sind astuma sellesse usu kaudu
just praegu.
Riiki, mis on õigus, rahu ja rõõm Pühas Vaimus.
Täpselt nagu tõotatud maale.
Iga koha, mida teie jalg puudutab, saate te enesele.
Loen Taanieli 7:27:
"Ja kuningriik ning valitsus ja võim kuningriikide üle kogu taeva all
antakse Kõigekõrgema pühale rahvale.
Tema kuningriik on igavene kuningriik
ja kõik valitsused peavad teda teenima ning temale alistuma.”
Selles kõlavad Jeesuse sõnad.
Ta ütles, et vaenlane on pandud Tema jalge alla
ja meil on Jeesuse nimes autoriteet käskida ja rääkida
ning see, mille me maa peal seome, on seotud ka Taevariigis
ning mida me lahti laseme, on lahti lastud ka Taevas.
"Kõik valitsused peavad teda teenima ning temale alistuma.”
Jeesus ütles, et me ei ole sellest maailmast.
See on meeletult hea sõnum.
Jeesus ütles: "Üöörduge ja uskuge evangeeliumisse,
sest Jumalariik on tulnud ligi."
Ta avas sellega ukse Jumalariiki ja me esindame nüüd teist riiki.
Juba praegu.
See avab täiesti teise vaatenurga.
Kui ma olen Tema riigi kodanik, siis pole mul mingit häda.
- Ma olen Tema laps. Ma ei ole enam orb.
Ma ei ole enam orb ega võõras,
vaid olen Kristuse veres pääsenud lähedale,
olen saanud pereliikmeks.
Me oleme kuningliku pere liikmed.
Oleme püha ja kuninglik preesterkond.
Järgmises saates räägime sellest veel täpsemalt,
mida see tähendab ja mis on kuningriigi soodustused.
Mis on see positsioon, mis meil on kuningriigi kodanikuna?
Tahame väga kutsuda sind sisenema sellesse kuningriiki.
Astuma Jumalariiki sisse ja uskuma, et see kuulub sulle.
Uskuma sellesse, et see on tõeline.
Jumal valitseb ja vaimumaailm on tõeline.
See on tõelisem, kui olukorrad, milles sa praegusel hetkel oled.
Sa oled kaitstud.
Mitte selletõttu, et elad Soomes,
vaid sellepärast, et oled Jumala Kuningriigi kodanik.
Ole õnnistatud Jeesuse nimel!
Palvetame koos sinuga
Aitäh, Taevane Isa, et Sina oled kuningate Kuningas.
Aitäh, Isa, et sinu Kuningriik on riik, mis ei kõigu.
See on igavene riik.
See on tõeline ja igavene Kuningriik.
Aitäh, Isa, et oleme kaitstud, sest me kuulume Sinu Kuningriiki.
Me oleme juba kodus, sest me kuulume Sinu kuningriiki.
Püha Issand, me rõõmustame ja hõiskame taas Su palge ees.
Oleme nii rõõmsad, et meid on päästetud.
Meid on ära päästetud pimeduse võimu alt.
Me oleme valguse lapsed. Valguse Kuningriigi lapsed.
Issand, aitäh, et Sinu valguse Kuningriik
mõjutab iga vaataja elu just praegu Jeesuse nimel.
Issand, ma tänan Sind, et lihtsa lapseliku usu kaudu
võime avada oma südameukse ja öelda: "Mina usun!"
Mina usun sellesse! Usun, et Jumalariik on nüüd siin.
Ma usun, et Jumalariik mõjutab just nüüd igaühe elu
ja toob muutuse.
Imelise, taevaliku, jumaliku ja armastava muutuse.
Issand, aitäh!
Aitäh Sinu muutva väe eest igas elus just praegusel hetkel!
Issand, aitäh Sinu muutva ülestõusmisväe eest
igas ihus just nüüd!
Me võime kuulutada täit tervist. Jumala Kuningriigi täit tervist
igaühele, kes vaatab seda saadet. Just nüüd, Jeesuse nimel!
Aitäh, Issand, Sinu abi eest ka teistes valdkondades.
Issand, aitäh, et võime olla ühel meelel iga vaatajaga,
et mida iganes me palume ja anume koos Sinu nimel,
seda Sina ka teed, Jeesuse nimel. - Aamen.
Aitäh, Issand, muutuste eest ja imede eest Jeesuse nimel
just neis valdkondades, milles me neid vajame.
Issand, aitäh!
Täname Sind Issand,
et õige inimese harras palve suudab tõepoolest paljut.
Just nüüd toimuvad imelised muutused Jeesuse nimel,
sest Sina oled meie keskel, Sa ise mõjutad ja oled vägev.
Sinu Kuningriik teeb ja muudab asju paremaks
Jeesuse nimel.
Issand, ma tänan Sind. Aitäh, Issand.
Ma ei suuda lõpetada seda palvet. Ma lihtsalt tänan ja kiidan Sind.
Täname Isandate Issandat, astume tänamise rööpaisse.
Täname Issandat selle eest, et Tema on Kuningas.
Kuningate Kuningas ja isandate Issand.
Issand, Sa oled Kuningas, Sa oled isandate Issand,
Sa valitsed üle kõige.
Aitäh, et võime olla Sinu lapsed Jeesuse nimel.
Sa oled Kuningas kogu meie elus.
Sa valitsed kõigi meie eluvaldkondade üle,
Jeesuse nimel.
Aitäh Issand! Aamen.
Aamen. Tore on palvetada. See on tore.
Aitäh kõigile tagasiside eest palvesoovide- ning vastuste eest.
Neid on tore saada.
Oleme saanud tagasisidet mitmelt,
kes vaatavad meie saateid igal nädalal.
Nad saavad neist alati midagi uut ja kogevad Jumala õnnistust.
Tänu Issandale selle eest! - Aamen.
See pole meile austuseks. Kogu au kuulub üksnes Issandale.
Kui soovid rohkem teada meie töö kohta,
külasta meie kodulehekülge, mida näed ekraanil.
Seal on infot meie toreda lasteaia ja kooli kohta.
Sealt saab ka tellida neid raamatuid,
mis aitavad sul avastada Jumalariigi saladusi,
millest me nendes saadetes palju räägime.
Jumala Kuningriik kuulub sulle.
Ja kui sa pole veel Jumalariigis, siis Jeesus on tee sinna.
Sa ei vaja midagi muud.
Jeesus ise ütles, et Tema on tee, tõde ja elu.
Võta Jeesus vastu oma südamesse. Võta Jeesus vastu oma ellu.
Anna oma elu Talle.
Ütle: "Jeesus, tule minu ellu! Tahan anda elu üleni sulle."
Nii saadki igavese elu ja kõik patud antakse andeks.
See on kõige tähtsam otsus, nii et langeta see juba täna. Aamen.
Evangeeliumiga on kiire.
On vägev, et TV7 kaudu võib evangeeliumi levitada kogu aeg
ja üha enamatesse kodudesse.
Kui tahad osaleda evangeeliumi levitamises,
siis tee seda kindlasti.
Võid helistada 900 1770 (kõne hind 10 eurot)
või kasutada kontonumbreid, mida näed peatselt ekraanil.
Tule osalema ja investeeri evangeeliumisse,
mis on päästev sõnum kõigile, kes sellesse usuvad.
Me soovime, et see leiaks tee igasse kodusse.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019